Document ID: 31996D0276

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Απριλίου 1996 για τη λήψη ορισμένων μέτρων προστασίας από τα δίθυρα μαλάκια καταγωγής Τυνησίας (Κείμενο που παρουσιάζει ενδιαφέρον για τον ΕΟΧ) (96/276/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/675/ΕΟΚ του Συμβουλίου, της 10ης Δεκεμβρίου 1990, περί καθορισμού των αρχών των σχετικών με την οργάνωση των κτηνιατρικών ελέγχων για τα προϊόντα που εισάγονται στην Κοινότητα προερχόμενα από τρίτες χώρες (1), όπως τροποποιήθηκε τελευταία από την οδηγία 95/52/ΕΚ (2), και ιδίως το άρθρο 19,
Εκτιμώντας:
ότι σε ορισμένα δίθυρα μαλάκια από την Τυνησία διαπιστώθηκε επανειλημμένα κατά την εισαγωγή τους στην Κοινότητα η παρουσία μιας τοξίνης που προκαλεί διάρροια (DSP) 7
ότι τα ποσοστά τοξίνης που παρατηρήθηκαν αποτελούν σοβαρό κίνδυνο για τη δημόσια υγεία 7 ότι είναι σκόπιμο να ληφθούν γρήγορα, σε κοινοτικό επίπεδο, τα αναγκαία προστατευτικά μέτρα 7
ότι, ελλείψει υγειονομικών εγγυήσεων εκ μέρους των αρχών της Τυνησίας, είναι σκόπιμο να απαγορευθούν οι εισαγωγές δίθυρων μαλακίων από την Τυνησία 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη απαγορεύουν την εισαγωγή παρτίδων δίθυρων μαλακίων καταγωγής Τυνησίας.
Άρθρο 2
Τα κράτη μέλη τροποποιούν τα μέτρα που εφαρμόζουν στις εισαγωγές για να συμφωνούν με την παρούσα απόφαση και ενημερώνουν σχετικά την Επιτροπή.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 18 Απριλίου 1996.

Labels: 20
0
3
6
18